OpenLLM-France/wikimedia huggingface dataset:
# Cambra de Comerç de València

La Cambra de Comerç de València és una corporació de dret públic fundada el 1887 amb seu a València, i regulada per la Llei 3/1993 de 22 de març, i que té com a finalitats:
* Representació, promoció i defensa dels interessos generals del comerç, la indústria i la navegació.
* Exercici de les competències de caràcter públic previstes en la Llei, o que puguin encomanar i delegar les Administracions Públiques.
* Prestació de serveis a les empreses.
Es va fundar a instàncies de l'Ateneu Mercantil de València per Estanislao García Monfort i va col·laborar en l'Exposició Regional Valenciana del 1909 i en la Primera Demostració Econòmica Valenciana del 1952. Des del 1902 també edita la revista La Cámara, que des del 2005 és editada en format digital. Ha organitzat nombrosos cursos i publicacions. Forma part del Consell de Cambres de la Comunitat Valenciana.

## Òrgans de govern

Els principals òrgans de govern són:
* Ple: òrgan suprem de govern i representació. Està compost per empreses de la demarcació i persones de reconegut prestigi en el món empresarial, triats, democràticament, cada 4 anys.
* Comitè Executiu: òrgan permanent de gestió i administració. Format pel President ostenta la representació de la institució, presideix tots els seus òrgans col·legiats i és el responsable de l'execució dels seus acords; dos vicepresidents, un tresorer i cinc vocals.
* Comissions i Grups de Treball

## Composició del Comitè Executiu

Des del setembre de 2022, el Comitè Executiu està compost per:
* President: José Vicente Morata Estragués
* Vicepresidenta 1a: María José Mainar Puchol (Mainar Proyectos)
* Vicepresident 2n: Vicente Folgado Tárrega (Tableros Folgado)
* Tresorer: Juan Francisco Cámara Gil (Torrescámara y Compañía de Obra)
* Vocals:
   * Vicente Boluda Fos (Boluna Corporación Martítima)
   * Francisco José Corell Grau (ESK)
   * Francisco Costa Ferrer (Caixabank)
   * Vicente Lafuente Martín (Protecmet)
   * Pau Villalba Magraner (Mercadona)

## Referències

* 1 2 «Cambra de Comerç de València». Gran Enciclopèdia Catalana. Barcelona: Grup Enciclopèdia Catalana.
* ↑ Història de l'Ateneu Mercantil de València
* ↑ Web del Consell de Cambres de la Comunitat Valenciana
* ↑ Reglament interior de la Cambra
* ↑ «Sobre la Cambra». Cambra de Comerç de València. Arxivat de l'original el 2022-12-28. [Consulta: 28 desembre 2022].

## Enllaços externs

* Cambra de Comerç de València
# Zaretxni

«Zaretxni» té aquests significats:
* Zaretxni (Penza), ciutat de l'óblast de Penza, a Rússia
* Zaretxni (Sverdlovsk), ciutat de l'óblast de Sverdlovsk, a Rússia
* Zaretxni (Kubànskaia), localitat del krai de Krasnodar, a Rússia
* Zaretxni (Iujni), localitat del krai de Krasnodar, a Rússia
* Zaretxni (Novopokrovski), localitat del krai de Krasnodar, a Rússia
* Zaretxni (Berezànskaia), localitat del krai de Krasnodar, a Rússia
* Zaretxni (Vólnoie), localitat del krai de Krasnodar, a Rússia
* Zaretxni (Guliai-Boríssovka), localitat del krai de Krasnodar, a Rússia
* Zaretxni (Tomsk), localitat de l'óblast de Tomsk, a Rússia
* Zaretxni (Kémerovo), localitat de l'óblast de Kémerovo, a Rússia
* Zaretxni (Krasnoiarsk), localitat del krai de Krasnoiarsk, a Rússia
* Zaretxni (Rostov), localitat de l'óblast de Rostov, a Rússia
# Cantó de Plouzévédé

El cantó de Plouzévédé (bretó Kanton Gwitevede) és una divisió administrativa francesa situat al departament de Finisterre a la regió de Bretanya.

## Composició

El cantó aplega 6 comunes :
| Nom bretó | Nom francès | Nom gal·ló |
| Kleder | Cléder | --- |
| Plouvorn | Plouvorn | --- |
| Gwitevede | Plouzévédé | --- |
| Sant Nouga | Saint-Vougay | --- |
| Trelaouenan | Tréflaouénan | --- |
| Trezilide | Trézilidé | --- |

## Història

Llista dels consellers generals successius :
| Data d'elecció | Identitat | Partit | Qualitat |
| 2004- | Gérard Daniélou | UMP | |
| les dades anteriors no són pas conegudes ||||

## Bibliografia

* Mikael Madeg, Surnoms bretons des cantons de Plouzévédé et Plouescat, Haut-Léon. – Saint-Thonan: Embann Kêredol, coll. «Surnoms celtiques», 2005. – 181 p., 21 cm. – ISBN 2-9517223-7-0.

## Enllaços externs

* Resultats de les eleccions cantonals de 2007
# The Single Standard

The Single Standard és una pel·lícula muda estatunidenca de John S. Robertson estrenada el 1929.

## Argument

Arden és una bonica jove de la bona societat, que té una molt bona educació i, sobretot, una forta personalitat. Contempla amb un menyspreu crític el comportament rude i poc respectuós - en particular envers les dones - dels homes al voltant d'ella. Per manca de convenció i per desig d'"altra cosa", condueix cotxes, s'embolica amb un dels xofers, cosa que no és acceptada pels seus.
Un dia en què surt sola a ciutat, coneix un aventurer, Packy, alhora pintor, boxejador i mariner. Es fan amants i el porta diversos mesos en un creuer al voltant del món. Però ell necessita solitud per crear, i li anuncia que la seva relació és acabada. Arden es casa amb un dels seus antics pretendents, Tommy, i tenen un fill junts.
Un dia, Packy torna i Arden lluita entre el seu amor sempre viu per a aquest i la seva devoció natural per a la seva família. El seu cor vacil·la. Tommy vol fins i tot posar-hi ordre, amb mitjans violents envers l'aventurer. Finalment no ho necessitarà, Arden ho enraona i el mariner se'n va al voltant del món buscant noves aventures.

## Repartiment

* Greta Garbo: Arden Stuart Hewlett
* Nils Asther: Packy Cannon
* Johnny Mack Brown: Tommy Hewlett
* Dorothy Sebastian: Mercedes Stuart
* Kathlyn Williams: Mrs. Glendenning

## Al voltant de la pel·lícula

* Es tracta de la 16a pel·lícula de Greta Garbo que tenia llavors 24 anys, la 9a de la seva carrera hollywoodienca.
* Nils Asther és d'origen suec, com Greta Garbo, i, igualment com ella, ha començat la seva carrera sota l'ègida de Mauritz Stiller.

## Referències

* ↑ «The Single Standard». The New York Times.
# Échannay

Échannay és un municipi francès, situat al departament de la Costa d'Or i a la regió de Borgonya - Franc Comtat. L'any 2007 tenia 120 habitants.

## Demografia
### Població

El 2007 la població de fet d'Échannay era de 120 persones. Hi havia 52 famílies, de les quals 12 eren unipersonals (4 homes vivint sols i 8 dones vivint soles), 20 parelles sense fills i 20 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 69 habitatges, 50 eren l'habitatge principal de la família, 14 eren segones residències i 5 estaven desocupats. 66 eren cases i 3 eren apartaments. Dels 50 habitatges principals, 45 estaven ocupats pels seus propietaris, 4 estaven llogats i ocupats pels llogaters i 1 estava cedit a títol gratuït; 2 tenien dues cambres, 5 en tenien tres, 13 en tenien quatre i 30 en tenien cinc o més. 32 habitatges disposaven pel capbaix d'una plaça de pàrquing. A 13 habitatges hi havia un automòbil i a 31 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Échannay el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 4 | 75 a 79 | 4 |
| 0 | 70 a 74 | 0 |
| 4 | 65 a 69 | 0 |
| 0 | 60 a 64 | 4 |
| 0 | 55 a 59 | 0 |
| 8 | 50 a 54 | 8 |
| 8 | 45 a 49 | 0 |
| 4 | 40 a 44 | 4 |
| 4 | 35 a 39 | 8 |
| 4 | 30 a 34 | 0 |
| 0 | 25 a 29 | 4 |
| 8 | 20 a 24 | 0 |
| 0 | 15 a 19 | 8 |
| 4 | 10 a 14 | 4 |
| 4 | 5 a 9 | 4 |
| 4 | 0 a 4 | 4 |

## Economia

El 2007 la població en edat de treballar era de 77 persones, 58 eren actives i 19 eren inactives. De les 58 persones actives 54 estaven ocupades (31 homes i 23 dones) i 4 estaven aturades (2 homes i 2 dones). De les 19 persones inactives 10 estaven jubilades, 5 estaven estudiant i 4 estaven classificades com a «altres inactius».

### Activitats econòmiques

Dels 5 establiments que hi havia el 2007, 3 eren d'empreses de serveis i 2 d'empreses classificades com a «altres activitats de serveis».
L'any 2000 a Échannay hi havia 7 explotacions agrícoles que ocupaven un total de 476 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques d'Échannay a l'INSEE.
* Évolution et structure de la population Fitxa amb el detall de dades d'Échannay a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Antoni Briàs i Miquel

Antoni Briàs i Miquel (Barcelona, 1866-Badalona, 1949) va ser un religiós català, rector de la parròquia de Sant Genís de l'Ametlla del Vallès i de Santa Maria de Badalona.
Es va formar inicialment al Seminari Conciliar de Barcelona i, després, es va llicenciar en Teologia al Seminari de València. Va dir la seva primera missa el 1892 i després d'un breu període com a vicari a Vilassar, va esdevenir professor al Seminari. Entre els anys 1898 i 1916 va ser rector de Sant Genís de l'Ametlla del Vallès i després va ser traslladat a la parròquia de Santa Maria de Badalona. Allà va ser molt apreciat i respectat per tothom, va fer una important tasca en favor de l'educació dels infants i va dedicar una atenció especial a les necessitats dels barris perifèrics de la ciutat. Per delegació del bisbe de Barcelona, va beneir els terrenys del nou cementiri de la ciutat, el 1927. El 1948, la ciutat li va retre un homenatge per la seva labor a la parròquia.

## Referències

* ↑ Abras Pou, 1998, p. 67.

## Bibliografia

* Abras Pou, Margarida. Els cementiris de Badalona. Badalona: Ajuntament de Badalona, 1998.
# Talleres Trill

La indústria Talleres Trill S.A. de Palafrugell (1914-1964) es va destinar a la fabricació de maquinària per a la indústria surera (molt important pel poble de Palafrugell), però, durant la Guerra Civil, canviaria la seva activitat habitual i passaria a fabricar espoletes.

## Història

Joaquim Trill registra l'any 1929 la indústria Talleres Trill S.A que es dedicaria a la fabricació de maquinària destinada a la indústria surera. El taller ja existia des de 1914 amb el nom de Trill hermanos i sembla que era propietat de Francesc Trill, que a la seva mort passà el negoci als seus fills Joaquim, Telm i Pere, els quals van expandir el negoci dedicant-se al disseny i fabricació de maquinària per al suro. Van registrar diverses patents de màquines a Espanya, França i Portugal i n'exportaven a diversos països. Telm Trill es traslladà a Lisboa a treballar a la fàbrica Mundet i Cia. limitada.
Durant la Guerra Civil van ser confiscats els quatre tallers mecànics de Palafrugell, tallers Corredor, Dellonder, Gallart i Trill i agrupats pel Comitè Metal·lúrgic de Palafrugell per a la fabricació d'espoletes. A diferència dels altres tallers que anaven junts, els Tallers Trill es van entendre directament amb la Comissió d'Indústries de Guerra de Catalunya.

## Història arxivística

La documentació degué ser conservada en el mateix taller. L'activitat industrial va finalitzar l'any 1964. L'any 1973 s'obria en les seves antigues instal·lacions una botiga de mobles. Part del fons va ser recuperat i conservat per l'Arxiu Municipal de Palafrugell.

## Vegeu també

* Enric Marquès i Vilalta

## Referències

* ↑ Serrano 2007: p. 9
* ↑ Roca 2005: p. 354-357
* ↑ Molinas 1989: p. 58-69
* 1 2 «Fons documentals de l'Arxiu Municipal de Palafrugell». Ajuntament de Palafrugell. Arxivat de l'original el 2014-08-08. [Consulta: 6 agost 2014].

## Bibliografia

* SERRANO GASULL, Adriana. Fàbriques d'armament a Palafrugell durant la Guerra Civil, 2007 (Premis Mestre Sagrera) [Consulta: 7 agost 2012].
* BESSES, Montserrat. Del pintallavis a la bala. La indústria de guerra a Catalunya. Documental de Tv3. Primera emissió: 29 de novembre de 2007. http://www.tv3.cat/industriadeguerra Arxivat 2008-01-31 a Wayback Machine.
* TARRADELLAS, Josep. La indústria de guerra a Catalunya (1936-1939). Pagès Editors. 2007.
* ROCA I SCHWÄMMLE, Adrià. L'Abans. Palafrugell. Recull gràfic 1870-1965. El Papiol: ed. Efadós S.L., 2005, p. 354-357.
* MOLINAS FALGUERAS, Lluís. Palafrugell 1936-1939, 1989, p. 58-69.
# Candor (Carolina del Nord)

Candor és una població dels Estats Units a l'estat de Carolina del Nord. Segons el cens del 2000 tenia 825 habitants.

## Demografia

Segons el cens del 2000, Candor tenia 825 habitants, 280 habitatges i 204 famílies. La densitat de població era de 267,7 habitants per km².
Dels 280 habitatges en un 30% hi vivien nens de menys de 18 anys, en un 56,1% hi vivien parelles casades, en un 11,4% dones solteres, i en un 27,1% no eren unitats familiars. En el 26,8% dels habitatges hi vivien persones soles el 12,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,76 i el nombre mitjà de persones que vivien en cada família era de 3,21.
Per edats la població es repartia de la següent manera: un 23,4% tenia menys de 18 anys, un 7,8% entre 18 i 24, un 27,2% entre 25 i 44, un 21,9% de 45 a 60 i un 19,8% 65 anys o més.
L'edat mediana era de 40 anys. Per cada 100 dones de 18 o més anys hi havia 92,7 homes.
La renda mediana per habitatge era de 37.917 $ i la renda mediana per família de 42.000 $. Els homes tenien una renda mediana de 27.031 $ mentre que les dones 20.673 $. La renda per capita de la població era de 15.107 $. Entorn del 8,3% de les famílies i el 14,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Candor». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Candor». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Zaretxni (Tomsk)

* Per a altres significats, vegeu «Zaretxni».
Zaretxni (en rus: Заречный) és un poble (possiólok) de l'óblast de Tomsk, a Rússia, que el 2015 tenia 25 habitants.

## Referències

* ↑ Закон Томской области от 10 сентября 2004 года № 204-ОЗ О наделении статусом муниципального района, сельского поселения и установлении границ муниципальных образований на территории Первомайского района.
# Cantábrico, los dominios del oso pardo

Cantábrico, los dominios del oso pardo és una pel·lícula documental de naturalesa dirigida per Joaquín Gutiérrez Acha. Va ser estrenada el 31 de març de 2017 i mostra la vida de diversos animals de la serralada Cantàbrica, al nord d'Espanya, en el transcurs d'un any. A més de preses d'espècies emblemàtiques, com l'os bru (Ursus arctos), que apareix en el cartell de la pel·lícula, el llop ibèric (Canis lupus signatus) o el gall salvatge (Tetrao urogallus), la pel·lícula inclou fragments d'altres espècies menys conegudes pel gran públic o menys habituals en els documentals, com l'isard (Rupicapra pyrenaica), l'escurçó de Seoane (Vipera seoanei), l'abeller europeu (Pernis apivorus), la hormiguera fosca (Phengaris nausithous) o la merla aquàtica europea (Cinclus cinclus), passant per uns altres com el gaig (Garrulus glandarius), el gat muntès (Felis silvestris), l'ermini (Mustela erminea) o el salmó (Salmo salar). Dos dels moments més destacats són la primera cacera de llops ibèrics filmada i la presència en una mateixa presa de diversos exemplars de gall salvatge cantàbric.
El documental va ser gravat en diverses localitzacions de la serralada Cantàbrica repartides per les comunitats autònomes de Galícia, Castella i Lleó, Astúries i Cantàbria, durant més de dos anys.

## Premis
### Premis Goya

| Any | Categoria | Resultat |
| 2017 | Millor pel·lícula documental | Nominada |

### Medalles del Cercle d'Escriptors Cinematogràfics

| Any | Categoria | Resultat |
| 2018 | Millor pel·lícula documental | Nominada |

## Referències

* 1 2 «Cantábrico» (en español). [Consulta: 18 abril 2017].
* ↑ «RTVE.es estrena el tráiler de 'Cantábrico', el documental sobre un territorio salvaje y mágico» (en español), 01-03-2017. [Consulta: 18 abril 2017].
* ↑ «Días de cine. Cantábrico» (en español), 31-03-2017. [Consulta: 18 abril 2017].
* 1 2 Blanco, Javier. «Llega "Cantábrico", el espectáculo de la naturaleza asturiana hecho película» (en español), 31-03-2017. [Consulta: 18 abril 2017].
* ↑ Luchini, Alberto. «'Cantábrico': naturaleza shakespeariana» (en español), 30-03-2017. Arxivat de l'original el 17 d'abril de 2017. [Consulta: 18 abril 2017].
* ↑ Ansede, Manuel. «Filmada por primera vez una manada de lobos ibéricos de cacería» (en español), 16-03-2017. [Consulta: 22 abril 2017].
* ↑ Argüelles, J. L. «El documental "Cantábrico" llena el teatro de la Laboral de Gijón» (en español), 21-03-2017. [Consulta: 18 abril 2017].
* ↑ Alías, María. «El director de 'Cantábrico': "Sacar a Félix Rodríguez de la Fuente de su contexto es un error"» (en español), 02-04-2017. [Consulta: 22 abril 2017].
* ↑ Cantábrico al web dels Goya
* ↑ «Nominaciones a las Medallas del CEC». Círculo de Escritores Cinematográficos. [Consulta: 22 abril 2018].

## Enllaços externs

* Pàgina web oficial
# The Singles 1999–2006

The Singles 1999–2006 és un box set de senzills realitzat pel grup de música anglès Coldplay. La compilació incloïa catorze senzills de la banda que provenien dels tres primers àlbums publicats fins al moment, des de Parachutes a X&Y.

## Llista de cançons

* The Blue Room (EP)
** "Bigger Stronger" / "Don't Panic" (B1) / "See You Soon" (B2)
** "High Speed" / "Such a Rush"
* "Shiver" / "For You" (B1) / "Careful Where You Stand" (B2)
* "Yellow" / "Help Is Round the Corner"
* "Trouble" / "Brothers & Sisters"
* "Don't Panic" / "You Only Live Twice" (Directe de Noruega)
* "In My Place" / "One I Love"
* "The Scientist" / "1.36" (B1) / "I Ran Away" (B2)
* "Clocks" / "Crests of Waves"
* "God Put a Smile upon Your Face" / "Murder"
* "Speed of Sound" / "Things I Don't Understand"
* "Fix You" / "The World Turned Upside Down"
* "Talk" / "Gravity"
* "What If" (Tom Lord Alge mix) / "How You See the World" (Directe al Earls Court)
* "The Hardest Part" / "Pour Me" (Directe al Hollywood Bowl)

## Referències

* ↑ «Coldplay to release singles collection» (en anglès). NME, 31-01-2006.

## Enllaços externs

* The Singles 1999–2006 a Discogs (anglès)
* The Singles 1999–2006 a Coldplay Wiki (anglès)
# Écharcon

Écharcon és un municipi francès, situat al departament d'Essonne i a la regió de l'Illa de França.
Forma part del cantó de Corbeil-Essonnes, del districte d'Évry i de la Comunitat de comunes de la Val d'Essonne.
# Terence Morris

Terence Darea Morris (Frederick, Maryland, EUA, 11 de gener de 1979) és un exjugador de bàsquet estatunidenc, que jugava com a aler pivot. El seu darrer equip professional va ser el FC Barcelona.

## Referències

* ↑ «Plantilla del Barça de bàsquet, al lloc web del FC Barcelona». Arxivat de l'original el 2010-01-11. [Consulta: 2 gener 2010].

## Enllaços externs

* Fitxa del jugador al web oficial del FC Barcelona Arxivat 2010-01-11 a Wayback Machine.
# Weltschmerz

Weltschmerz és un terme encunyat per l'autor alemany Jean Paul usat per expressar la sensació que una persona experimenta en entendre que el món físic real mai podrà equiparar-se al món desitjat com un se l'imagina.
Aquesta visió pessimista del món va ser àmpliament utilitzada per nombrosos autors romàntics com Lord Byron, Giacomo Leopardi, François-René de Chateaubriand, Alfred de Musset, Nikolaus Lenau, Herman Hesse, Christopher Connors, i Heinrich Heine. El terme també és utilitzat per denotar el sentiment de tristesa quan es pensa en els mals que afligeixen al món. En el parlar quotidià alemany, no és una paraula usada freqüentment.
El significat modern de weltschmerz en la llengua alemanya, és el dolor psicològic causat per la tristesa que es pateix quan es comprèn que les pròpies febleses són causades per la crueltat del món i circumstàncies físiques i socials. En aquest sentit, pot provocar depressió i resignació, i pot convertir-se en un problema mental (comparable al hikikomori).

## Cultura popular

En música, «Weltschmerz» és una cançó de la banda britànica The Cutler, de l'àlbum Black Flag. Així mateix, és una cançó gòtica que apareix en l'àlbum Lycia de Christian Dörge, també «Weltschmerz» és la primera cançó (intro) de la banda Napalm Death de l'àlbum Smear Campaign. També és el títol d'una cançó del grup holandès Orphanage en el seu disc Oblivion. Weltschmerz també és una cançó de la banda xilena Aspasia. El disc "Weltschmerz" de l'autor Proscenium llançat per la discografica Dark Vinyl
Weltschmerz és, a més, el nom d'una tira còmica canadenca. En el capítol especial de nadal de la tercera temporada de la sèrie nord-americana The Big Bang Theory el personatge Sheldon fa referència al terme.
# Can Juanola (Tavertet)

Can Juanola és una casa de Tavertet (Osona) inclosa a l'Inventari del Patrimoni Arquitectònic de Catalunya.

## Descripció

Casa de petites dimensions unida a Can Pòlit per la part de llevant i aïllada per la resta de façanes. La teulada és a doble vessant amb el carener perpendicular a la façana, la qual es troba orientada a ponent. La porta principal és de petites dimensions i amb la llinda de fusta; al costat s'obre una finestra amb una gran pedra com a llinda. A la part esquerra fa un mena de queixal amb un cos annex, i més retirat un altre portal i dues finestres. A la part NW s'hi forma un pati o eixida, amb un cos cobert a una sola vessant. A migdia, s'obre una finestra a nivell del primer pis i un portal d'entrada al cos de l'edificació.

## Història

Aquesta casa, com moltes de les de Tavertet és fruit de l'època de l'expansió i l'afany constructiu que domina la pagesia catalana durant els segles XVII i XVIII, fet que en el cas de Tavertet queda palès amb l'ampliació de l'església romànica parroquial durant la mateixa època.

## Referències

* 1 2 «Can Juanola». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 octubre 2017].
# Antonio González Gómez

Antonio Ricardo González Gómez, més conegut com a Toni (Puerto de la Cruz, Illes Canàries, 17 de març de 1968) és un jugador canari de futbol, ja retirat. Jugava de defensa central.

## Trajectòria

Sorgit del planter de la seua localitat natal, Toni va passar pel primer equip del Puerto de la Cruz i pel Marino de Los Cristianos abans de ser fitxat pel CD Tenerife.
Debuta amb l'equip A tinefeny a Primera Divisió a la campanya 90/91, on disputa fins a 25 partits i promet certa progressió, que continuaria a l'any següent, on disputaria un partit més, 26, en la màxima categoria. A partir d'aquí, però, la seua carrera va declinar en no poder prendre la titularitat en les dues temporades següents, on amb prou feines hi participa.
El 1995 surt del Tenerife i s'incorpora a l'altre gran equip canari, la UD Las Palmas, on contribueix a treure'l del pou de la Segona Divisió B, però una vegada en la categoria d'argent, el club gran canari va prescindir de Toni que va penjar les botes abans de complir els 30 anys.

## Enllaços externs

* Fitxa del jugador
* Estadístiques a Primera divisió - LFP (castellà)
# Supercopa de Catalunya de futbol de 2019

La Supercopa de Catalunya de futbol 2019 havia de ser la 5a edició de la Supercopa de Catalunya, una competició futbolística que enfronta els dos millors equips catalans de la lliga espanyola.
En aquest cas, l'havien de disputar a partit únic el FC Barcelona i el RCD Espanyol, però finalment va ser suspesa per la COVID-19.

## Referències

* ↑ «Comunicat oficial». [Consulta: 10 maig 2020].

## Enllaços externs

* FCF